**Zmluva o pripojení do distribučnej sústavy č. ...**

uzavretá v súlade s § 31 ods. 2 písm. h) zákona č. 251/2012 Z.z. o energetike v znení neskorších predpisov a ust. §37 ods. 4 vyhlášky č. 24/2013 Z.z.

medzi

Prevádzkovateľom distribučnej sústavy:

|  |  |
| --- | --- |
| Obchodné meno:  |  |
| Sídlo:  |  |
| IČO:  |  |
| DIČ / IČ DPH:  |  |
| Registrácia:  |  |
| IBAN:  |  |
| E-mail:  |  |
| Štatutárny orgán: |  |

(ďalej „**Prevádzkovateľ**“)

a

Odberateľom:

|  |  |
| --- | --- |
| Obchodné meno:  |  |
| Sídlo:  |  |
| IČO:  |  |
| DIČ / IČ DPH:  |  |
| Registrácia:  |  |
| IBAN:  |  |
| E-mail:  |  |
| Štatutárny orgán: |  |

(ďalej „**Odberateľ**“)

1. **Predmet a účel zmluvy**
	1. Predmetom tejto zmluvy je:
		1. záväzok Prevádzkovateľa na základe žiadosti Odberateľa o pripojenie do distribučnej sústavy umožniť pripojenie Odberateľa do distribučnej sústavy prevádzkovanej Prevádzkovateľom a zabezpečiť maximálnu rezervovanú kapacitu pre odberné elektrické zariadenie Odberateľa, a to v súlade a po splnení povinností Odberateľa definovaných v tejto zmluve a v nasledovných dokumentoch:
			1. Prevádzkový poriadok miestnej distribučnej sústavy (ďalej „**Prevádzkový poriadok**“)
			2. obchodné podmienky pripojenia do distribučnej sústavy (ďalej „**Obchodné podmienky pripojenia**“), ktoré sú súčasťou Prevádzkového poriadku,
			3. technické podmienky prístupu a pripojenia k miestnej distribučnej sústave Prevádzkovateľa (ďalej „**Technické podmienky prístupu a pripojenia**“), a
			4. technické podmienkach pripojenia odberného elektrického zariadenia Odberateľa (ďalej „**Technické podmienky pripojenia OEZ**“), ktoré sú prílohou č. 2 tejto zmluvy, a
		2. záväzok Odberateľa zaplatiť Prevádzkovateľovi cenu za pripojenie podľa podmienok stanovených touto zmluvou.
	2. Prevádzkový poriadok, Obchodné podmienky pripojenia a Technické podmienky prístupu a pripojenia sú dostupné na webovom sídle Prevádzkovateľa www. ako aj na adrese sídla Prevádzkovateľa.
	3. Predmetom tejto zmluvy **nie je** fyzické pripojenie odberného elektrického zariadenia Odberateľa do distribučnej sústavy. Na fyzické pripojenie je potrebné splniť podmienky vyplývajúce z tejto zmluvy a uzatvoriť zmluvy o združenej dodávke elektriny alebo samostatnej zmluvy o prístupe do distribučnej sústavy a distribúcii elektriny a samostatnej zmluvy o dodávke elektriny.
	4. Účelom tejto zmluvy je vytvorenie materiálno-technických podmienok a predpokladov na budúcu distribúciu a dodávku elektriny do odberného miesta špecifikovaného v bode 2 tejto zmluvy, ako aj špecifikácia pripojenia a stanovenie technických podmienok pripojenia odberného elektrického zariadenia Odberateľa do distribučnej sústavy.
	5. Prevádzkovateľ osobitne upozorňuje Odberateľa, že táto zmluva sa týka odberného elektrického zariadenia, a teda prípadné dodávanie elektriny do sústavy cez odberné miesto bude vyhodnotené ako neoprávnené dodávanie elektriny do sústavy podľa ust. §46a zákona č. 251/2012 Z.z. o energetike v platnom znení.
2. **Špecifikácia pripojenia a termín pripojenia**
	1. Údaje definujúce pripojenie sú uvedené v prílohe č. 1 tejto zmluvy.
	2. Prevádzkovateľ je povinný pripojiť Odberateľa do distribučnej sústavy a zabezpečiť možnosť odberu maximálnej rezervovanej kapacity v lehote 5 dní odo dňa splnenia všetkých povinností Odberateľa uvedených v tejto zmluve (najmä v bodoch 3 a 4 tejto zmluvy), v Prevádzkovom poriadku, Obchodných podmienkach pripojenia, Technických podmienkach prístupu a pripojenia a Technických podmienkach pripojenia OEZ. Lehota podľa prvej vety tohto bodu zmluvy sa predlžuje o počet dní trvania prekážky, v čase podpisu zmluvy neznámej, brániacej začatiu alebo pokračovaniu prác potrebných na zabezpečenie pripojenia do distribučnej sústavy a/alebo o čas trvania porušenia ktorejkoľvek z povinností Odberateľa uvedených v prvej vete tohto bodu zmluvy. Za prekážku sa považujú aj klimatické podmienky brániace prácam potrebným na zabezpečenie pripojenia.
3. **Povinnosti Odberateľa pred pripojením do distribučnej sústavy**
	1. Odberateľ je povinný predložiť Prevádzkovateľovi všetky dokumenty a poskytnúť všetky informácie potrebné na pripojenie, špecifikované v tejto zmluve, Prevádzkovom poriadku, Obchodných podmienkach pripojenia, Technických podmienkach prístupu a pripojenia a Technických podmienkach pripojenia OEZ.
	2. Odberateľ je povinný poskytnúť súčinnosť potrebnú k tomu, aby Prevádzkovateľ mohol splniť svoje povinnosti vyplývajúce z tejto zmluvy.
4. **Cena za pripojenie a platobné podmienky**
	1. Odberateľ je povinný zaplatiť cenu za pripojenie špecifikovanú v prílohe č. 1 tejto zmluvy. Cena za pripojenie je stanovená v súlade s cenovým rozhodnutím Úradu pre reguláciu sieťových odvetví Slovenskej republiky (ďalej „**Úrad**“) a je v súlade so všeobecne záväznými právnymi predpismi upravujúcimi podnikanie v elektroenergetike.
	2. Odberateľ je povinný zaplatiť určenú cenu za pripojenie prevodom na bankový účet Prevádzkovateľa definovaný v záhlaví tejto zmluvy, v lehote splatnosti 14 dní odo dňa uzavretia tejto zmluvy. Odberateľ je povinný pri platbe ceny za pripojenie uviesť ako variabilný symbol platby číslo tejto zmluvy. Bez zbytočného odkladu po úhrade ceny za pripojenie je Prevádzkovateľ povinný vystaviť faktúru podľa platných právnych predpisov a zaslať ju Odberateľovi.
5. **Trvanie zmluvy**
	1. Do podpísania tejto zmluvy zo strany Odberateľa sa text zmluvy podpísaný Prevádzkovateľom považuje za návrh na uzavretie zmluvy, pričom lehota na prijatie a podpísanie návrhu zmluvy zo strany Odberateľa je 30 dní odo dňa doručenia návrhu zmluvy Odberateľovi. Návrh zmluvy musí Odberateľ akceptovať tak, že v lehote podľa predchádzajúcej vety Odberateľ podpíše všetky rovnopisy textu zmluvy a doručí ich Prevádzkovateľovi. Ak tak Odberateľ neučiní, návrh na uzavretie zmluvy zaniká a Prevádzkovateľ nie je ním viazaný.
	2. Táto zmluva je pre zmluvné strany záväzná (platná a účinná) dňom jej podpisu oboma zmluvnými stranami. Zmluva je uzavretá na dobu neurčitú.
	3. Záležitosti týkajúce sa ukončenia platnosti tejto zmluvy či zrušenia pripojenia sú upravené v Prevádzkovom poriadku, resp. v Obchodných podmienkach pripojenia.
6. **Poučenie Odberateľa o neoprávnenom odbere a o štandardoch kvality**
	1. Neoprávneným odberom elektriny je odber elektriny podľa §46 ods.1 zákona č. 251/2012 Z.z. o energetike, v platnom znení (ďalej „Zákon o energetike“). Pri neoprávnenom odbere elektriny je ten, kto elektrinu odoberal, povinný uhradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny stanovený všeobecne záväzným právnym predpisom.
	2. Prevádzkovateľ je povinný dodržiavať štandard kvality, evidovať, vyhodnocovať a zverejňovať údaje o štandardoch kvality, a to v súlade s vyhláškou Úradu č. 236/2016 Z.z., ktorou sa ustanovujú štandardy kvality prenosu elektriny, distribúcie elektriny a dodávky elektriny. Ak Prevádzkovateľ nedodrží štandard kvality a nedodržanie preukázateľne nastalo, je povinný uhradiť Odberateľovi kompenzačnú platbu špecifikovanú v uvedenej vyhláške Úradu. Vyhodnocovanie štandardov kvality Prevádzkovateľ zverejňuje na svojom webovom sídle.
7. **Výmena informácií, oboznamovanie sa s obsahom úkonov a doručovanie**
	1. Platí všeobecné pravidlo, že úkony zmluvných strán podľa tejto zmluvy sa majú vykonávať vo forme, ktorá zabezpečí preukázateľnosť; v prípade ústne alebo inak neformálne vykonaného úkonu, preukazuje jeho prijatie skutočnosť, že adresát sa začal obsahu komunikovaného úkonu zodpovedajúcim spôsobom správať. Zmluvné strany si môžu medzi sebou v tejto otázke zaviesť nejaké zvyklosti.
	2. Konštatuje sa, že podľa ust. §40 ods. 4 Občianskeho zákonníka: „Písomná forma je zachovaná vždy, ak právny úkon urobený elektronickými prostriedkami je podpísaný zaručeným elektronickým podpisom alebo zaručenou elektronickou pečaťou.“ Podľa ust. §40 ods. 5 Občianskeho zákonníka: „Na právne úkony uskutočnené elektronickými prostriedkami, podpísané zaručeným elektronickým podpisom alebo zaručenou elektronickou pečaťou a opatrené časovou pečiatkou sa osvedčenie pravosti podpisu nevyžaduje.“ Podľa ust. §17 ods. 2 písm.a/ a c/ zákona č. 272/2016: „Ak sa vo všeobecne záväzných právnych predpisoch používa pojem a/ zaručený elektronický podpis, rozumie sa tým kvalifikovaný elektronický podpis, c/ časová pečiatka, rozumie sa tým kvalifikovaná elektronická časová pečiatka.“ Podľa čl. 25 ods. 2 Nariadenia eIDAS (nariadenie č. 910/2014 o elektronickej identifikácii a dôveryhodných službách pre elektronické transakcie na vnútornom trhu) „Kvalifikovaný elektronický podpis má právny účinok rovnocenný s vlastnoručným podpisom.“ S ohľadom na uvedené preto platí všeobecné pravidlo (vychádzajúce zo zákonnej úpravy), že je písomná forma úkonu je zachovaná aj vtedy, ak je taký úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za konajúcu Zmluvnú stranu. Neformálne vykonané úkony sú napríklad: elektronicky vykonané úkony, ktoré nie sú elektronicky podpísané, alebo sú podpísané iným ako kvalifikovaným elektronickým podpisom v zmysle nariadenia eIDAS.
	3. Zmluvné strany sa dohodli, že listiny sa doručujú adresátovi úkonu osobne (kdekoľvek je adresát zastihnutý) alebo kuriérom alebo prostredníctvom poštového podniku a to na adresu, ktorá je uvedená v príslušnom registri (obchodný register u právnických osôb - podnikateľov; u fyzických osôb – podnikateľov obchodný register a len ak nie sú zapísané v obchodnom registri potom živnostenský register).
	4. Listina doručovaná osobne sa považuje za doručenú
		1. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
		2. dňom odmietnutia prevzatia zásielky obsahujúcej doručovanú listinu adresátom.
	5. Listina doručovaná kuriérom alebo prostredníctvom poštového podniku sa považuje za doručenú:
		1. dňom skutočného prevzatia zásielky obsahujúcej doručovanú listinu adresátom (bez ohľadu na to, či sa adresát tým dňom aj skutočne oboznámil s obsahom listiny);
		2. dňom odmietnutia prevzatia zásielky obsahujúcej doručovanú listinu adresátom;
		3. desiatym dňom po podaní zásielky obsahujúcej doručovanú listinu kuriérovi alebo na poštovú prepravu (bez ohľadu na to, či sa adresát aj skutočne oboznámil s obsahom listiny)
		4. vrátením sa zásielky obsahujúcej doručovanú listinu späť odosielateľovi ako nedoručiteľnej, ak už nenastali účinky doručenia podľa bodu 7.5.3.
	6. Ak je úkon vykonaný v elektronickej forme a podpísaný kvalifikovaným elektronickým podpisom osoby oprávnenej prejavovať navonok vôľu za Zmluvnú stranu, oznamuje sa (doručuje sa) takýto úkon prostredníctvom elektronickej pošty (ako príloha e-mailu) a považuje sa za doručený (resp. oznámený) jeho adresátovi, ak adresát potvrdí jeho prijatie. Ak sa potvrdenie neuskutoční do 48 hodín, považuje sa úkon za doručený uplynutím tých 48 hodín. Potvrdenie podľa predchádzajúcej vety sa zasiela prostredníctvom e-mailu alebo SMS pôvodnému odosielateľovi. Pri ostatných neformálnych úkonoch platí, že sú oznámené okamihom, kedy sa s obsahom takého úkonu adresát oboznámil alebo mohol oboznámiť.
8. **Vymedzenie právneho režimu pre prípad uzavretia tejto zmluvy za použitia kvalifikovaných elektronických podpisov**
	1. Ustanovenia tohto bodu sa aplikujú pre prípad, že všetky osoby oprávnené konať v mene zmluvných strán túto zmluvu podpísali za použitia kvalifikovaných elektronických podpisov.
	2. Konštatuje sa, že podľa ust. §40 ods. 4 Občianskeho zákonníka: „Písomná forma je zachovaná vždy, ak právny úkon urobený elektronickými prostriedkami je podpísaný zaručeným elektronickým podpisom alebo zaručenou elektronickou pečaťou.“ Podľa ust. §40 ods. 5 Občianskeho zákonníka: „Na právne úkony uskutočnené elektronickými prostriedkami, podpísané zaručeným elektronickým podpisom alebo zaručenou elektronickou pečaťou a opatrené časovou pečiatkou sa osvedčenie pravosti podpisu nevyžaduje.“ Podľa ust. §17 ods. 2 písm.a/ a c/ zákona č. 272/2016: „Ak sa vo všeobecne záväzných právnych predpisoch používa pojem a/ zaručený elektronický podpis, rozumie sa tým kvalifikovaný elektronický podpis, c/ časová pečiatka, rozumie sa tým kvalifikovaná elektronická časová pečiatka.“ Podľa čl. 25 ods. 2 Nariadenia eIDAS (nariadenie č. 910/2014 o elektronickej identifikácii a dôveryhodných službách pre elektronické transakcie na vnútornom trhu) „Kvalifikovaný elektronický podpis má právny účinok rovnocenný s vlastnoručným podpisom.“
	3. Každá zmluvná strana prejavuje navonok svoju vôľu prostredníctvom konania jeho štatutárneho orgánu. Štatutárny orgán každej zmluvnej strany túto zmluvu podpisuje svojím kvalifikovaným elektronickým podpisom opatreným kvalifikovanou časovou pečiatkou. V zmysle vyššie citovaných pravidiel právnych predpisov má takéto elektronické podpísanie právnu moc úradného osvedčenia podpisu štatutárneho orgánu.
	4. Táto zmluva sa vyhotovuje v elektronickej forme a do formy listiny môže byť premenená procesom zaručenej konverzie, ktorý je upravený zákonom; v takom prípade môže byť vyhotovená oddelene v akomkoľvek počte rovnopisov, z ktorých každý, keď je takto vyhotovený a doručený, sa považuje za originál, a všetky, vzaté spolu, tvoria výhradne jeden a ten istý dokument.
9. **Spoločné a záverečné ustanovenia**
	1. Zmluvné strany sú povinné vzájomne sa informovať o akýchkoľvek zmenách, ktoré môžu mať vplyv na plnenie tejto zmluvy, najmä, nie však výlučne, o zmenách v identifikačných údajoch zmluvných strán.
	2. Každá zmluvná strana zodpovedá za škodu spôsobenú porušením povinností dohodnutých v tejto zmluve v rozsahu podľa platných právnych predpisov. V prípade omeškania zmluvnej strany s úhradou peňažného záväzku je táto zmluvná strana povinná zaplatiť druhej zmluvnej strane úrok z omeškania stanovený príslušnými právnymi predpismi.
	3. Práva a povinnosti zmluvných strán stanovuje aj Prevádzkový poriadok, Obchodné podmienky pripojenia a Technické podmienky prístupu a pripojenia, ktoré sú kedykoľvek k dispozícii na adrese sídla Prevádzkovateľa a na webovom sídle Prevádzkovateľa www.. Odberateľ svojim podpisom potvrdzuje, že sa so znením uvedených dokumentov riadne oboznámil a akceptuje ich. V prípade rozporu medzi ustanoveniami tejto zmluvy a Prevádzkového poriadku, Obchodných podmienok pripojenia a Technických podmienok prístupu a pripojenia majú prednosť ustanovenia uvedených dokumentov.
	4. Právne vzťahy založené touto zmluvou sa spravujú právnym poriadkom Slovenskej republiky, najmä ustanoveniami Zákona o energetike a zákona č. 40/1964 Zb., Občianskeho zákonníka, v platnom znení (ak nie je Odberateľ podnikateľom) alebo zákona č. 513/1991Zb., Obchodného zákonníka, v platnom znení (ak je Odberateľ podnikateľom).
	5. Zmluvné strany sa dohodli, že v prípade vzniku sporu ho budú riešiť prednostne dohodou. V prípade, ak sa spor nevyrieši dohodou, na prejednanie sporu sú príslušné všeobecné súdy Slovenskej republiky.
	6. Ostatné možnosti riešenia sporov medzi zmluvnými stranami upravujú Prevádzkový poriadok a Obchodné podmienky pripojenia.
	7. Odberateľ berie na vedomie skutočnosť, že Prevádzkovateľ spracováva osobné údaje o fyzických osobách Odberateľa, a to najmä na účely plnenia povinností Prevádzkovateľa vyplývajúcich z tejto zmluvy a príslušných právnych predpisov, v rozsahu osobných údajov uvedených v tejto zmluve, na dobu platnosti tejto zmluvy a dobu, počas ktorej je Prevádzkovateľ povinný archivovať túto zmluvu alebo iné dokumenty vyplývajúce z plnenia tejto zmluvy, po skončení jej platnosti. Všetky ďalšie informácie a záležitosti týkajúce sa spracovania osobných údajov upravuje Prevádzkový poriadok a Obchodné podmienky pripojenia, resp. sú dostupné na webovom sídle Prevádzkovateľa.
	8. Uzatvorením tejto zmluvy stráca platnosť predchádzajúca zmluva o pripojení na odberné miesto, ktoré je predmetom pripojenia podľa tejto zmluvy.
	9. . Prílohami tejto zmluvy sú nasledovné dokumenty, ktoré tvoria neoddeliteľnú súčasť zmluvy, a to:
		1. Špecifikácia pripojenia
		2. Technické podmienky pripojenia OEZ
	10. Pre prípad, že sa neaplikujú ustanovenia bodu 8 platí, že táto zmluva sa uzatvára v písomnej forme, preto jej zmenu je možné vykonať len dodatkom uzavretým v písomnej forme a podpísaným oboma zmluvnými stranami. Zmluva je vyhotovená v dvoch rovnopisoch, pričom každá zmluvná strana obdrží jeden rovnopis.
	11. Zmluvné strany vyhlasujú, že si zmluvu prečítali, jej obsahu porozumeli a na znak súhlasu s jej znením ju podpisujú. Zmluvné strany vyhlasujú, že obsah tejto zmluvy a súvisiacich dokumentov je im jasný, určitý a zrozumiteľný. Zmluvné strany ďalej potvrdzujú, že ich vôľa pri uzavieraní zmluvy bola slobodná a vážna, nie sú im známe žiadne prekážky, ktoré by bránili jej uzavretiu a zmluva nebola uzavretá v tiesni za nápadne nevýhodných podmienok, v rozpore s dobrými mravmi či zásadami poctivého obchodného styku.

Prevádzkovateľ

|  |  |  |  |
| --- | --- | --- | --- |
| meno a priezvisko | funkcia | ak sa podpisuje listina: overený podpis*pri elektronickom podpise škrtnúť pole* | ak sa podpisuje listina: dátum a miesto podpisupri elektronickom podpise škrtnúť pole |
|  | konateľ |  |  |
|  |  |  |  |

Odberateľ

...

|  |  |  |  |
| --- | --- | --- | --- |
| meno a priezvisko | funkcia | ak sa podpisuje listina: overený podpis*pri elektronickom podpise škrtnúť pole* | ak sa podpisuje listina: dátum a miesto podpisupri elektronickom podpise škrtnúť pole |
|  | konateľ |  |  |
|  |  |  |  |

**Príloha č. 1 k zmluve o pripojení č. ...**

**Špecifikácia pripojenia**

|  |  |
| --- | --- |
| Miesto pripojenia a technická charakteristika pripojenia: |  |
| Číslo odberného miesta:  |  |
| Maximálna rezervovaná kapacita: |  |
| Stanovenie spôsobu pripojenia:  |  |
| Typ merania a jeho umiestnenie:  |  |
| Prístup Prevádzkovateľa k meraciemu zariadeniu: | voľný prístup |
| Cena za pripojenie: | ...,-€ bez DPH v zmysle cenového rozhodnutia ÚRSO zverejneného na stránke [www.](http://www.ppapower.sk) |

**Príloha č. 2 k zmluve o pripojení č. ...**

**Technické podmienky pripojenia OEZ**